Държавен вестник, бр. 83, 2010 г., стр. 19

БРОЙ  83	
Д Ъ Р Ж А В Е Н  В Е С Т Н И К 	
СТР.  19  
17. „Метаболит“ е всяка субстанция, произ­
ведена от организма на спортист чрез процес 
на биотрансформация на забранено вещество 
или метод.
18. „Маркер“ е наличие на определени 
вещества или отклонение от биологичните 
параметри на организма на спортиста, което 
е индикация за употребата на забранено ве­
щество или метод.
19. „Референтен материал“ е материал или 
субстанция, достатъчно хомогенни и стабил­
ни, за да бъдат използвани за калибровка на 
апаратите и оценка при измервателни методи.
20. „Референтна колекция от биологични 
проби“ е колекция от биологични проби с 
познат произход, използвана при идентифи­
циране на непозната субстанция.
21. „Притежание“ е действителното физи­
ческо притежание или действие, което може 
да бъде изтълкувано като притежание на 
забранено вещество или метод.
22. „Трафик на забранени вещества или 
методи“ е продаването, даването, транспор­
тирането, изпращането, доставянето или раз­
пространяването по какъвто и да е начин на 
забранени вещества или методи от спортисти 
или спортно-технически лица.
23. „Неблагоприятен аналитичен резултат“ 
е идентифицирано в допинг проба наличие на 
забранено вещество, негов метаболит, маркер 
или доказателства за употреба на забранен 
метод, удостоверено с протокол на лабора­
тория за допингов контрол в съответствие с 
международния стандарт за лаборатории и 
техническите документи към него.
24. „Лишаване от права“ е забрана за 
длъжностно лице от спортна организация, 
треньор, лекар или друго лице от спортно-тех­
ническия или медицинския екип на определен 
спортист или отбор – да упражнява дейности, 
свързани с управлението или подпомагането 
на тренировъчния и състезателния процес на 
спортистите.
25. „Лишаване от състезателни права“ е 
забрана за спортист да участва в състезания 
от държавния и международния спортен ка­
лендар или в други спортни прояви.
26. „Второ нарушение“ е нарушение на 
антидопинговите правила, извършено от едно 
лице за втори път преди изтичането на 8 години 
от установяване на първото нарушение, като 
второто нарушение е същото или различно 
от първото.
27. „Трето нарушение“ е нарушение на ан­
тидопинговите правила, извършено от едно 
лице за трети път и преди изтичането на 8 
години от установяване на първото наруше­
ние, като третото нарушение е същото или 
различно от първото и второто.
28. „Свързано лице“ е всяко лице, участва­
що в процеса на допинговия контрол, върху 
което подлежащото на допингов контрол 
лице може да упражни пряко или непряко 
определящо влияние:
а) съпрузите или лицата, които се намират 
във фактическо съжителство, роднини по 
права линия – без ограничения, по съребрена 
линия – до четвърта степен включително, и 
роднините по сватовство – до втора степен 
включително;
б) лицата, едно от които участва в упра­
влението на спортната организация, която е 
регистрирала състезателните права на другото 
лице или то е неин състезател;
в) лицата, едно от които е прехвърлило 
трансферните си права или други права, 
произтичащи от качеството му на спортист, 
на другото лице;
г) лицата, едно от които е направило даре­
ние или спонсорство в полза на другото или 
на спортната организация, която е регистри­
рала или е носител на състезателните права 
на другото лице;
д) лицата, едно от които е направило ре­
клама в полза на другото или на спортната 
организация, която е регистрирала или е носи­
тел на състезателните права на другото лице.
29. „Международен стандарт“ е стандарт, 
приет от Световната антидопингова агенция 
в подкрепа на Световния антидопингов ко­
декс и включва издадените съобразно с него 
технически документи. 
30. „Световен антидопингов кодекс“ е 
кодексът, приет на 5 март 2003 г. в Копенха­
ген от Световната антидопингова агенция и 
включен в Приложение № 1 към Междуна­
родната конвенция за борба с употребата на 
допинг в спорта, ратифицирана със закон от 
Народното събрание на 13 декември 2006 г. 
(ДВ, бр. 105 от 2006 г.), в сила за Република 
България от 1 март 2007 г.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. В тримесечен срок от влизането в 
сила на наредбата всяка лицензирана спорт­
на организация представя на изпълнителния 
директор на Антидопинговия център анти­
допингови правила, приети в съответствие с 
изискванията на наредбата и на Световния 
антидопингов кодекс.
§ 3. Наредбата се приема на основание 
чл. 45, ал. 3 от Закона за физическото възпи­
тание и спорта и във връзка с разпоредбите 
на Световния антидопингов кодекс при спаз­
ване на принципите за неговото тълкуване и 
прилагане. При непълноти или противоречие 
на наредбата със Световния антидопингов 
кодекс се прилагат нормите на Световния 
антидопингов кодекс.
§ 4. Започнатите процедури от Национал­
ната комисия за допингов контрол по реда 
на отменената Наредба за допингов контрол 
при тренировъчна и състезателна дейност се 
довършват от Антидопинговия център.